भोपाल मेमोरियल में मरीज की मौत, परिजन व डॉक्टर झगड़े
भोपाल| भोपाल मेमोरियल हॉस्पिटल एंड रिसर्च सेंटर में बुधवार को एक मरीज की मौत पर हंगामा हुआ। मामला इतना बढ़ा कि निशातपुरा पुलिस को बीच में आना पड़ा। पुलिस ने डिप्टी डायरेक्टर गनवीर अहमद की शिकायत पर मृतक के परिजनों के खिलाफ प्रकरण दर्ज किया है।
ऐशबाग निवासी इस्माइल खान (75) कुछ दिनों से बीमार थे। उन्हें दो दिन पहले हमीदिया में भर्ती किया था। हालत में सुधार नहीं होने पर परिजन बुधवार दोपहर उन्हें लेकर बीएमएचआरसी पहुंचे थे। इस्माइल को हार्ट डिसीज थी। अस्पताल में डॉक्टरों ने उन्हें चेक किया तो उनकी मौत हो चुकी थी। परिजन का आरोप है कि बीएमएचआरसी के डाॅक्टरों की लापरवाही से मौत हुई है। जबकि डाॅक्टरों का कहना है यहां आने से पहले ही मरीज की मौत हो चुकी थी।
hin_Deva hin_Deva hin_Deva